NaiveNeuron/SloPal huggingface dataset:
Bublavý, Dušan, poslanec NR SR (2015-11-20):
Pán predseda, najprv dajte hlasovať spoločne o bodoch 1, 2, 6, 7, 8, 9, 11, 12, 13, 15, 18 až 25 spoločnej správy s odporúčaním gestorského výboru schváliť.
Kozelová, Monika, poslankyňa NR SR (2021-10-06):
Pán predsedajúci, keďže sme hlasovali o podanom pozmeňujúcom návrhu, dajte hlasovať o tom, že návrh zákona prerokujeme v treťom čítaní ihneď.
Glváč, Martin, podpredseda NR SR (2016-05-19):
Ďakujem veľmi pekne. Vyhlasujem prestávku do 16.30 hodiny, keď budeme rokovať o návrhu skupiny poslancov na vydanie zákona, ktorým sa mení a dopĺňa... (Reakcia z pléna.) Aha, pardon, o 16.30 hodine budeme rokovať o návrhu na voľbu predsedu Štátnej komisie pre voľby a kontrolu financovia politických strán tak, ako to bolo dohodnuté na začiatku schôdze. Ďakujem. (Prestávka.) (Po prestávke.)
Ľ. Rošková, poslankyňa: (2009-10-22):
Prosím, dajte hlasovať.
Paška, Pavol, predseda NR SR (2013-02-08):
Ďakujem pekne, pán spravodajca. Otváram rozpravu. Nemám písomnú prihlášku do rozpravy. Pýtam sa, kto má záujem vystúpiť v rozprave. Končím možnosť sa prihlásiť do rozpravy. Pán poslanec Matovič, nech sa páči.
Šeliga, Juraj, podpredseda NR SR (2020-12-02):
Ďakujem pekne. Budeme pokračovať v rokovaní šiesteho dňa 18. schôdze v prerušenej rozprave v druhom čítaní o vládnom návrhu zákona o štátnom rozpočte na rok 2021 (tlač 307). Ako prvý má slovo pán poslanec Beluský za klub Ľudová strana Naše Slovensko, ktorý vystúpi ako prvý v rozprave. Nech sa páči, pán poslanec. [Pokračovanie rokovania o vládnom návrhu zákona o štátnom rozpočte na rok 2021 ( o návrhu rozpočtu verejnej správy na roky 2021 až 2023) , tlač 307.]
Šefčík, Marek, poslanec NR SR (2022-09-23):
Ďakujem pekne za slovo. Ja som toto prihlásenie do rozpravy spravil iba preto, aby odznelo poďakovanie šéfovi Ústavu pamäti národa, pretože on nevystúpil v rozprave len v úvodnej reči a sme nemohli reagovať faktickými poznámkami. Takže dnes sme tu mali správy Slovenského pozemkového fondu, tam sa hovorilo o korupcii. Mali sme tu správu, správu ústavu, úradu, pardon, na ochranu oznamovateľov protispoločenskej korupčnej činnosti, no a teraz tu máme správu Ústavu pamäti národa. No a poviem také slovné spojenie, že stále sme sa nevysporiadali so svojou minulosťou. Toto tu počúvame 30 rokov, viac jak 30 rokov. Ale ja verím, že tento Ústav pamäti národa aj pod novým vedením práve na tomto pracuje a toto krôčik po krôčiku, lebo je to dlhá a ťažká cesta, posúva vpred. Takže ja by som bol rád, keby sme raz mohli povedať, že konečne sme sa s tou temnou minulosťou komunizmu alebo socializmu, alebo keď chcete totality vysporiadali. Ďakujem vám, pán riaditeľ, za vašu prácu, nech sa vám darí aj celému Ústavu pamäti národa v tomto napĺňaní tohto poslania. Ďakujem ešte raz.
Hlina, Alojz, poslanec NR SR (2013-01-29):
Ja si dovolím tvrdiť, že minimálne môžeme o tom hlasovať, lebo ja si myslím, že teoreticky podľa môjho názoru toto ustanovenie môže byť nevykonateľné, čo v zásade môže znamenať, že keď je nevykonateľné, tak nemusí ani rekonštruovať. A tak či tak, ale ja nehovorím, že to tak je, pán kolega, ale ja pána „Rekonštrukciu“ nepoznám. Možno vy poznáte, ja som sa s ním v živote nestretol, i keď som už pri nejakých rekonštrukciách bol. Je možné rekonštrukciou niečo zabezpečiť, ale vyveďte ma z omylu, presvedčte ma, že je to v poriadku. Keď už robíme zlé zákony, nech sú aspoň dokonalé po technickej stránke. Ďakujem.
Kollár, Boris, predseda NR SR (2021-12-01):
Prosím, prezentujme sa a hlasujeme. (Hlasovanie.) Prítomných 139 poslancov, za 97, proti 0, zdržalo sa 42. Konštatujem, že sme schválili vládny návrh novely zákona č. 139/1998 Z. z. o omamných látkach. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, tlač 758, bod 70 schváleného programu. Dávam slovo spravodajkyni, ktorú určil navrhnutý gestorský výbor pre zdravotníctvo pani poslankyni Monike Kaveckej, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 758.)
Laššáková, Jana, podpredsedníčka NR SR (2015-11-20):
(Zaznievanie gongu.) Pani poslankyne, páni poslanci môžeme pokračovať aj pred desiatou hodinou. Mali by sme rokovať o návrhu skupiny poslancov Národnej rady Slovenskej republiky na vydanie zákona, ktorým mení a dopĺňa zákon 99/63 Zb. súdny poriadok, ktoré mal predkladať pán poslanec Madej. Požiadal, aby sme o tomto zákone rokovali až po prerokovaní, až teda na koniec, aby sme preložili rokovanie o tomto návrhu zákona. A... Prosím (reakcia z pléna)? Ale nejdeme vyraďovať, ale poprosím vás, aby sme o ňom rokovali až po prerokovaní, až, aby sme to zaradili až po prerokovaní, až aby sme to zaradili na koniec schôdze. A budeme teraz pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov . Návrh zákona je pod tlačou 1685. Spoločná správa výborov má tlač 1685a. Dávam slovo poslancovi Borisovi Suskovi, aby za skupinu poslancov návrh zákona odôvodnil. Nech sa páči.
Ľ. Mušková, poslankyňa: (2005-05-25):
Vážený pán minister, moja interpelácia sa týka postupu Slovenských telekomunikácií, po novom Slovak Telecomu, voči niektorým občanom, poberateľom služieb tohto podniku, ktorého väčšinový vlastník je Slovenská republika. Slovak Telecom v poslednom čase rozposiela držiteľom pevných telefónnych staníc oznámenia o vybavení požiadavky na zmenu volacieho programu. Zároveň nové faktúry už obsahujú túto zmenu. Problém nespočíva vo financovaní alebo v inom financovaní týchto služieb, ale v tom, že títo občania držitelia telefónnych pevných staníc o žiadnu zmenu volacieho programu nepožiadali. Na otázku týchto občanov smerom k Slovak Telecomu dostali odpoveď, že je v Slovak Telecome zmluva s ich podpisom, že je teda podpísaná dohoda. Pán minister, ako je možné, a nie je to jeden takýto prípad, že bez vedomia držiteľov pevných telefónnych staníc existujú takéto dohody, ako je možné meniť bez vedomia držiteľa telefónnej stanice poskytovanú službu? Mám dôkazy o tom, že toto sa deje. A verím teda, že to kladne vybavíte, aby sa tento problém neopakoval. Ďakujem.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 132 poslancov, za 118, proti nikto, zdržalo sa 14, hlasovali všetci prítomní. Pozmeňujúci návrh pani poslankyne Pivkovej sme schválili.
Ďuriš Nicholsonová, Lucia, podpredsedníčka NR SR (2017-05-16):
Na vaše vystúpenie, pán poslanec Simon, registrujem jednu faktickú poznámku. Končím možnosť prihlásiť sa s faktickou poznámkou. S faktickou poznámkou zareaguje pán poslanec Marosz, nech sa páči.
Grendel, Gábor, podpredseda NR SR (2020-11-03):
Takže teraz sa dostávame k prvému čítaniu o vládnom návrhu zákona, ktorým sa mení a dopĺňa zákon č. 321/2014 o energetickej efektívnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 267 a jeho pridelenie výborom má rozhodnutie č. 259. Prosím pána podpredsedu vlády a ministra hospodárstva Slovenskej republiky Richarda Sulíka, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 267.)
Dostál, Ondrej, poslanec NR SR (2022-10-05):
Ďakujem. Spravilo sa to teda tak, že sa pán poslanec Vons dopísal medzi tých podpisujúcich sa na hárok pána poslanca Šimka, ktorý už bol odovzdaný a zverejnený. Doplnil sa do hlavičky pozmeňujúceho návrhu, ale ten podpisový hárok je pozmeňujúci návrh poslanca Národnej rady Jozefa Šimka. Tam sa pán poslanec Vons nespomína, čiže podľa mňa je to, je to chyba. A teda nie je to ten istý, ten istý pozmeňujúci návrh. Čiže podľa môjho názoru nebolo to predložené v súlade so zákonom o rokovacom poriadku.
Blaha, Ľuboš, podpredseda NR SR (2023-12-13):
Na vaše vystúpenie, pán poslanec, evidujem 16 faktických poznámok, 17 faktických poznámok. Ako prvý sa o slovo prihlásil pán poslanec Gábor Grendel, nech sa páči.
Číž, Miroslav, doterajší podpredseda NR SR (2010-07-08):
Pán poslanec Ľudovít Jurčík.
Zahorčák, Viliam, poslanec NR SR (2024-04-18):
Vážený pán predsedajúci, vážený pán podpredseda vlády, vážené panie poslankyne, páni poslanci, predseda Výboru Národnej rady pre verejnú správu a regionálny rozvoj ma uznesením určil za spravodajcu k návrhu zákona, tlač 231. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona v druhom čítaní výbory prerokovali do 7. júna 2024 a v gestorskom výbore do 10. júna 2024. Pán predsedajúci, otvorte, prosím, všeobecnú rozpravu.
Pellegrini, Peter, predseda NR SR (2015-03-12):
Ďakujem pekne. Pýtam sa, či máte doplňujúcu. Nech sa páči, pán poslanec Kadúc.
M. Hort, podpredseda NR SR: (2009-12-01):
návrhu na vyslovenie súhlasu Národnej rady Slovenskej republiky so zmenou článkov Dohody o Medzinárodnej banke pre obnovu a rozvoj . Návrh vlády je uverejnený ako tlač 1265 a správa výboru je ako tlač 1265a. Opäť ho odôvodní pán podpredseda vlády, ktorého prosím, aby tak učinil. Nech sa páči.
P. Hrušovský, predseda NR SR: (2004-07-06):
(Hlasovanie.) 108 prítomných, 67 za návrh, 27 proti, 8 sa zdržalo, 6 nehlasovalo. Návrh sme schválili. Podľa Ústavy Slovenskej republiky predsedov výborov volí Národná rada tajným hlasovaním. Nie je riešený spôsob odvolávania, ale v tejto chvíli odporúčam, aby sme podobne ako voľbu predsedov výborov uskutočnili tajným hlasovaním aj odvolanie predsedu výboru, tak ako navrhol podpredseda Národnej rady pán Veteška. Pán poslanec Číž.
Pročko, Jozef, poslanec NR SR (2023-12-19):
(Povedané súbežne s predsedajúcim.) Môžte ho upozorniť, Podmanického?! Tak ako upozorňujete mňa, Pellegrini?!
P. Frešo, poslanec: (2008-05-22):
Chcel by som upozorniť, že Krajský stavebný úrad podobne ako v Košiciach, tak, samozrejme, aj v Bratislave, je úrad, ktorý spadá pod gesciu vlády v Bratislave, dokonca došlo ku konfliktu záujmov v súvislosti s pezinskou skládkou a celý tento prípad sme museli riešiť na výbore pre pôdohospodárstvo a životné prostredie. Len vďaka tomu, že výbor sa do tejto situácie opakovane, aj vďaka občanom, aj opozícii do tejto situácie opakovane sa opieral a snažil sa ju nejako riešiť a hľadať a dbať na dodržiavanie zákonnosti, tak dnes je tento proces pozastavený. Akonáhle prijmeme túto novelu, tak si myslím, že okamžite sa ten proces spustí ďalej a nebude žiadna legislatívna zábrana pre to, aby občania Pezinka nežili v špine a smrade zo skládky, podobne ako občania Trebišova a možno aj ďalších oblastí na Slovensku. Chcel by som naozaj apelovať aj na koaličných poslancov, nech si uvedomia, že tu nezastupujú lobistov a investorov, ale zastupujú našich občanov, ktorí im dali hlasy a dôveru. Ďakujem pekne.
V. Tomanová, ministerka práce, sociálnych vecí a rodiny SR: (2009-10-21):
Cieľom novely zákona o doplnkovom dôchodkovom sporení je najmä nahradenie súčasného modelu odplát, ktorý sa ukázal ako nevyhovujúci, novým modelom, ktorým sa optimalizuje štruktúra a výška odplát uhrádzaných účastníkmi doplnkového dôchodkového sporenia. Okrem tohto hlavného cieľa sa navrhuje liberalizácia prestupov účastníkov doplnkového dôchodkového sporenia medzi doplnkovými dôchodkovými spoločnosťami, čím sa prehlbuje konkurencia na trhu doplnkového dôchodkového sporenia. Popri týchto zmenách sa navrhuje viacero úprav, ktoré sledujú zabezpečenie väčšej právnej istoty pre účastníkov doplnkového dôchodkového sporenia, ako aj úpravy vyplývajúce z poznatkov aplikačnej praxe, ktoré sú formulačného charakteru a ktorými sa zabezpečuje odstránenie nejednoznačnej aplikácie ustanovení zákona. Návrh zákona vo všeobecnosti posilňuje postavenie účastníka doplnkového dôchodkového sporenia a vytvára predpoklady na vyššiu mieru konkurencie medzi doplnkovými dôchodkovými spoločnosťami. Ďakujem za pozornosť.
Bugár, Béla, podpredseda NR SR (2018-03-14):
Pán poslanec Beblavý.
Bugár, Béla, podpredseda NR SR (2018-10-17):
Nech sa páči, prezentujme sa a hlasujme. (Hlasovanie.) Prítomných 143 poslancov, za 62, proti 34, zdržalo sa 46 poslancov, 1 nehlasoval. Návrh sme neschválili.
P. Hrušovský, predseda NR SR: (2002-12-09):
Pán poslanec Lintner. Ľ. Lintner, poslanec: Ako spravodajca pre voľbu Rady Slovenskej televízie, keďže mi minimálne 3 poslanci opozície povedali, že zahlasovali za človeka, o ktorom sme sa dohodli v koalícii, tak by som chcel poďakovať opozičným poslancom, že dnes je Rada STV kompletná a, žiaľ, musím sa  kriticky vyjadriť voči koaličným poslancom, že sme neboli schopní dodržať dohodu. (Potlesk.)
Laššáková, Jana, podpredsedníčka NR SR (2015-12-02):
Pán poslanec Fecko, nech sa páči.
Laurenčík, Milan, podpredseda NR SR (2021-01-13):
Ďakujem. Na vaše vystúpenie evidujem jednu faktickú poznámku. Nech sa páči, pán podpredseda Juraj Šeliga.
Náhlik, Peter, poslanec NR SR (2017-10-11):
Môžme pristúpiť k hlasovaniu o pozmeňujúcom návrhu, ktorý podal pán poslanec Eugen Jurzyca.
Zemanová, Anna, poslankyňa NR SR (2017-03-23):
Ďakujem veľmi pekne za toto upozornenie. Samozrejme, akceptujem a priznám sa, že ani si nespomínam, v ktorej vete som to slovo použila, lebo naozaj je to už asi také to zľudovelé, ale, samozrejme, ospravedlňujem sa za nepresnosť vo svojom vystúpení, myslela som plastové tašky.
Ďuriš Nicholsonová, Lucia, podpredsedníčka NR SR (2019-03-28):
Kolegyne, kolegovia, v tejto chvíli prerušujem rokovanie 43. schôdze Národnej rady Slovenskej republiky. Pokračovať budeme zajtra ráno o 9.00 hod. Želám pekný večer. (Prerušenie rokovania o 19.06 hodine.)
Mičovský, Ján, poslanec NR SR (2013-02-14):
Ďakujem za slovo, vážená pani podpredsedníčka Národnej rady. Štefan, hovoril si tu o etike tela a veľmi často si spomínal morálku. Ja som presvedčený, že je ozaj málo poslancov, ktorí majú takú osobnú skúsenosť, takú intímnu a takú silnú skúsenosť s ľudským telom, s jeho etikou, s pohľadmi na ľudské telo v situáciách, ktoré obyčajne sa nedostávajú nie na titulné, ale na žiadne stránky časopisov, pretože sú to pohľady, ktoré určite by nezvyšovali nič iné, iba remitendu. A preto si myslím, že polemizovať v oblasti etiky ľudského tela s tvojou skúsenosťou na túto tému sa vlastne ani nedá, lebo mne tá skúsenosť chýba. A ja si veľmi vážim, že vlastne je tu niekto, kto dokáže povedať o etike ľudského tela niečo, čo má toľko zmyslu a konkrétnych skúseností za slovami, ktoré vyslovuješ, ako to môžeš urobiť ty. Ale chcem sa možno dotknúť viacej toho druhého slova, ktoré si tiež často, a myslím, že aj správne, používal, a to je otázka morálky. A nebudem debatiť na tému zákona, ktorý je teraz predmetom Braňovho návrhu, ale chcem povedať to tak, ako to cítim, a to je taký leitmotív, ktorý by som ja k tejto téme chcel povedať. Otázka morálky je skutočne prioritnou otázkou tejto siene zákonnosti, tejto spoločnosti, týchto 150 poslancov aj tých 5 mil. občanov Slovenskej republiky. A som hlboko presvedčený, že ak chceme tejto téme pomôcť a ak chceme skutočne slovu morálka, tak ako Braňo krásne hovorí, dať mu obsah, aby nebolo vyprázdnené, aby bolo naplnené, tak verte, je to moje hlboké presvedčenie, že to nespočíva v tom, aké obrázky sa budú povaľovať v našich vlakoch, autobusoch, domoch, na obrazovkách, aj keď chápem tie súvislosti, o ktorých rozprávate, a nenachádzam ani ľahké protiargumenty, ale som presvedčený, že dať náplň slovu morálka... (Prerušenie vystúpenia časomerom.)
Blanár, Juraj, podpredseda NR SR (2021-12-07):
Ďalší s faktickou poznámkou – pán poslanec Eduard Kočiš, nech sa páči.
M. Dzurinda, predseda vlády SR: (2003-05-22):
Mohol by som vám na konkrétnych príkladoch ukázať, že aj z hľadiska verejných investícií sa snažíme investovať do takých aktivít, ako je v ostatných rokoch tunel Branisko, ktorý nás stál vyše 7 miliárd korún, alebo do takých priemyselných parkov, ako je Kechnec pri Seni neďaleko Košíc, v Spišskej Novej Vsi a v niektorých ďalších mestách východného Slovenska. Na základe týchto aktivít, na základe proporcií vo verejných investíciách, ale aj prijímaním ďalších opatrení nášho národného rozvojového programu sa dá dokladovať, že máme eminentný záujem na tom, aby sa lepšie rozvíjali predovšetkým tie regióny, ktoré dnes zaostávajú. Koniec koncov, súčasťou reformy verejnej správy je aj systém horizontálneho vyrovnávania, ktorý pripravujeme k 1. januáru 2005, kde budú regióny ekonomicky silnejšie prispievať do spoločného a z toho spoločného potom budú čerpať regióny, ktoré nie sú tak ekonomicky silné. Ale myslím si, že stále aj predvstupové a teraz najmä povstupové fondy Európskej únie sú veľmi dobrým stimulom pre obce, pre mestá regiónov, ktoré máte na mysli a my budeme mestám a obciam týchto regiónov zo všetkých síl pomáhať, aby sa rozdiely vyrovnávali.
Jurinová, Erika, podpredsedníčka NR SR (2016-02-11):
Ďakujem, pán poslanec. Na vaše vystúpenie nie sú faktické poznámky. Teraz dávam možnosť prihlásiť sa do rozpravy ústne. Uzatváram možnosť prihlásenia do rozpravy ústne. Do rozpravy ústne sa prihlásili ôsmi poslanci, menovite pán poslanec Miškov, pani poslankyňa Vaľová, Fronc, Vášáryová, Hraško, Kaník, Blanár, posledný pán poslanec Viskupič. Dávam slovo prvému prihlásenému do rozpravy ústne. Nech sa páči, pán navrhovateľ, požiadal o slovo.
Poliačik, Martin, poslanec NR SR (2017-09-06):
Ďakujem veľmi pekne. Ja si pamätám tú genézu. Celý čas v podstate, odkedy sa začalo rozprávať o zákone o obetiach, či už to bola Erika alebo či to bola pani Šípošová, v podstate som sledoval pomerne z blízka. A som veľmi rád, že v nejakej podobe tento zákon máme konečne v parlamente, lebo to, čo som povedal mnohokrát predtým, že Slovensko nie je silným štátom, ale štátom pre silných, by sa mohlo začať pomaly otáčať aj takýmito právnymi normami. Na Slovensku doteraz bolo veľmi málo priestoru pre ľudí, ktorí buď boli napadnutí, alebo boli obeťami, alebo trpeli na základe trestnej činnosti, ktorá voči nim bola konaná. Mnohé ženy a dievčatá mali problém a stále majú problém hlásiť znásilnenia. Veľa domáceho násilia zostáva nepotrestané, a aj ak sa o ňom úrady dozvedia, tak často ženy, ktoré sú týrané, ostávajú s násilníkmi uzavreté v domácnostiach a to sú veci, ktoré potrebujeme nutne riešiť, ak sa chceme hrať na silný štát v tom zmysle, že je to štát, ktorý stojí za záujmami svojich vlastných občanov. Samozrejme, že stále je veľa čo dobiehať, keď štát koná z pozície moci, ale treba pomáhať aj tam, kde z pozície moci koná násilník alebo agresor. A v tom, že také niečo riešime, som rád, že takýto zákon v parlamente je.
Blanár, Juraj, podpredseda NR SR (2022-03-17):
Otváram rozpravu, vážené panie poslankyne, páni poslanci. Písomne sa nikto neprihlásil do rozpravy, dávam možnosť ústne sa prihlásiť do rozpravy. Pán poslanec Taraba. Ukončujem možnosť prihlásiť sa do rozpravy. Ako jediný je prihlásený pán poslanec Taraba, nech sa páči, máte slovo.
Paška, Pavol, predseda NR SR (2012-11-14):
Pekný deň želám, dámy a páni. Poprosím vás, aby ste zaujali svoje miesta. (Pauza.) Pán podpredseda Národnej rady Figeľ požiadal o slovo. Nech sa páči.
P. Paška, predseda NR SR: (2008-11-28):
(Hlasovanie.) 139 prítomných, 54 za, 37 proti, 47 sa zdržalo, 1 nehlasoval. Tento návrh sme neschválili.
M. Číž, poslanec: (2005-06-23):
Vážne, dajme toto preč, však dá sa to riešiť inými spôsobmi. Poďme sa o tom korektne baviť, je to veľmi citlivá téma a ja uznávam všetky argumenty, ktoré tu odzneli, ale jednoducho týmto spôsobom to nejde. Myslím, že to pobúrenie je všeobecné a je to zbytočné, aby sme ďalej pokračovali v tejto debate. Ďakujem za pozornosť. (Potlesk.)
Hlina, Alojz, poslanec NR SR (2014-11-09):
Ďakujem pekne. Dobre. Pripusťme, že domorodec v Belize sa rozhodne založiť si firmu. Pripusťme. Pripusťme, že úplne náhodou ju nazve Penta Enterprises, pripusťme. Pripusťme, že úplne náhodou sídli tam, kde sídli Medical Group, pripusťme. Ale prečo potom ten domorodec kúpil penzión v Košiciach, prosím vás? To mi povedzte! (Smiech v sále a potlesk.) Rozumiete?! Tá spoločnosť je spolumajiteľom penziónu Rokoko v Košiciach na Gorkého 9. Neni to veľa? Neni tých náhod trošku veľa? Prosím vás, ja mám ovce, ja mám kone, tie žerú seno, ale ja seno nežeriem, prosím vás! A ešte jednu vec mi dovoľte povedať. Pán Blaha, my nejdeme pred dom. My ideme pred športovo-relaxačné centrum. Pán Paška býva, žiaľ, chudák, v športovo-relaxačnom centre. Možno keby to bol rodinný dom, tak zvážime. Pán Paška býva pred športovo-relaxačným centrom. Rozumiete tomu? A my ideme pred to športovo-relaxačné centrum v mestskom parku. V tom mestskom parku, ktorý bol verejný priestor pre Košičanov, dobre? A nasťahoval sa tam tuná kolega, okolo koho sa motá strašne veľa náhod. A povedzte mi, ako ten Belizan zistil, to už nevieme, ako zistil to cétečko v tých Piešťanoch, ale ako zistil, že je na predaj penzión Rokoko na Gorkého v Košiciach, prosím vás?! Z koho robíte bláznov?! Z koho tu robíte bláznov?! (Potlesk.)
Hrnčiar, Andrej, podpredseda NR SR (2019-04-04):
Nech sa páči, doplňujúca otázka pre pána poslanca Klusa.
V. Veteška, podpredseda NR SR: (2004-06-17):
Prosím pani poslankyňu Angyalovú, aby vystúpila s faktickou poznámkou, a technikov, aby sa prišli pozrieť, čo je s technickým zriadením. Ďakujem.
Paška, Pavol, predseda NR SR (2014-09-10):
Ďakujem pekne, pán spravodajca, otváram rozpravu. Mám písomnú prihlášku za klub KDH od pána poslanca Brocku a ešte písomne pán poslanec Mihál. Ani jeden nie je v sále, dávam možnosť prihlásiť sa do rozpravy ústne. Nie je o ňu záujem. Vyhlasujem rozpravu za skončenú. Pán minister, nechcete? Dobre, budeme pokračovať prvým čítaním o vládnom návrhu zákona č. 461/2003 Z. z. o sociálnom poistení (tlač 1118). Pán minister. (Rokovanie o vládnom návrhu zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 1118.)
Gabániová, Darina, poslankyňa NR SR (2011-03-29):
Ďakujem. Ak dovolíte, pár slov. Tajná voľba je dôležitá najmä preto, aby zvolená osoba nebola zaviazaná vďakou osobe, ktorá ju volila. Tajná voľba dovoľuje nielen slobodné rozhodnutie voliča, ktorý sa tajnej voľby zúčastňuje, ale dovoľuje zvolenej osobe slobodne a zodpovedne vykonávať funkciu, do ktorej bola zvolená. Zaujímalo by ma, kedy prídu poslanci koalície so zrušením tajnej voľby v komunálnych voľbách. Kedy prídu poslanci koalície so zrušením tajnej voľby v parlamentných voľbách? Kým si nebudeme, vážení poslanci a vážení občania, čítať navzájom všetci myšlienky, budeme potrebovať aj taký nástroj, ako je tajná voľba a dobré zákony. A tento návrh novely nie je dobrý.
P. Hrušovský, podpredseda NR SR: (2002-06-20):
P. Kanis, poslanec: Z toho, čo som počul od pána predsedu kontrolného úradu, mi vychádza, že neprospieva ani tomuto úradu tá poloha takého konfliktu predsedu kontrolného úradu s premiérom, pretože bolo by oveľa vierohodnejšie, keby pán predseda tu bol hovoril aj o problémoch, ktoré má Najvyšší kontrolný úrad pri výkone rôznych kontrol. Ľudia, ktorí robia tieto kontroly, a to je objektívny problém najmä v dôsledku aj častej zmeny legislatívy a prijímania nových zákonov, že existujú objektívne problémy pri uskutočňovaní niektorých týchto kontrolných akcií. A niekoľkokrát sme sa mali možnosť presvedčiť o tom, že boli dávané do verejnosti informácie alebo názory, alebo hodnotenia bez toho, aby boli bývali prerokované dajme tomu s dotyčnými zodpovednými ľuďmi, ktorí pracujú v jednotlivých rezortoch. Moja skúsenosť s takouto veľkou kontrolou bola taká, že sa robila kontrola za štyri roky, ale pritom ani pán predseda nepovedal verejnosti, že tá kontrola je vlastne rozdelená do dvoch vlád. Do dvoch vlád, a nie do jednej vlády. Čiže, pán predseda, neviem, či vedome, alebo nevedome objektívne neinformoval v tomto prípade verejnosť. A keď sa rozpútala mašinéria, tak ani vtedy nikto z kontrolného úradu nepovedal, že kontrola bola v rokoch – dva roky za predchádzajúcej vlády a dva roky za tejto vlády. Ja nie som na strane tých, ktorí by živili tento rozpor medzi predsedom kontrolného úradu a premiérom len pre nejaký zištný politický zápas. Myslím si, že aj samotný kontrolný úrad práve v týchto zložitých pomeroch sa takisto učí. A, pán predseda, bolo dobré, keby aj ten postup, ktorý sa uplatňoval v tomto prípade, keby sa bolo hovorilo aj viac o problémoch. Pretože prezentácia, ako keby iba cena bola tým rozhodujúcim kritériom, myslím si, že to je niekedy veľmi falošné. A skúsenosti z medzinárodných tendrov, ktoré sú na Slovensku, obyčajne v poslednom čase končia až škandálom práve často aj pre problém objektívne sa rozhodnúť, pretože niekedy účastníci tendra nižšou cenou v podstate chcú získať istú výhodu, ale v skutočnosti tie náklady potom bývajú väčšie. Alebo je to oveľa zložitejší problém, ako len redukovať to na problémy ceny.
Bittó Cigániková, Jana, poslankyňa NR SR (2023-06-21):
Marek, však opätovne ti hovorím, veď mi daj na stôl návrh, ktorý všetko, čo som ti ja čítala z toho, z toho záväzku, k čomu sa zaviazalo 26 signatárov, tak do roka, že to dodáš. Však daj mi návrh, ukáž mi ako. Lebo ty kritizuješ, že takto nie, ale sám si ukázal, že ty nevieš lepšie, ty nevieš, akože ty si mal tú možnosť, ani teraz nehovoríš ako, len hovoríš, takto nie. Však dobre, nevidíš tam KPI, teraz tvoja kolegyňa pani Horváthová presne to čítala, že je to naviazané na tie kritériá. Tie isté kritériá sú naviazané aj pre, na 200 miliónov na sektor. Vy fakt nerozumiete, že oni majú motiváciu, keď majú odmenu 200 miliónov a plus 24 miliónov možno dve poisťovne súkromné? Oni majú predsa motiváciu určiť tie kritériá. Veď by boli hlúpi, keby si ich neurčili, však by prišli o tie peniaze. Tak ja, ja už neviem, ako vám to inak mám povedať. Dobre, vadí vám nerozdelený zisk. Podľa mňa teda nemá byť cieľom minúť čo najviac a čo najrýchlejšie, lebo to je teda že jasná cesta k neefektivite a hovorím, toto sú prevádzkové, toto je zisk a ostatné logicky musí ísť na, na zdravotnú starostlivosť. Ale dobre, nepáči sa ti to, však daj pozmeňovák, presvedčte parlament, odhlasujte si to bez toho. Ale stále tam necháte tú možnosť, aby mohol mať sektor ako taký 200 miliónov. Však dobre, mimochodom, ten nerozdelený zisk je na základe iniciatívy najmä Unionu, pretože vy bojujete proti Pente tak, že im odstraňujete konkurenciu, lebo Union má s týmto najväčší problém. A ešte chcem podotknúť, tento zákon, ktorý predkladám, priatelia, to je váš zákon. Marek, však to je zákon z vlády, z decembra, ktorý len ty si odstránil, bolo určené, že zisk poisťovne môže byť jedno plus jedno percento, jedno paušál a jedno za konkrétny prínos pre poistenca, a ty, čo je úplne choré, ty osobne si odstránil tú časť, ktorá mala pre pacienta význam a nechal si ten paušál bez ohľadu na výkon. Tak ja hovorím od začiatku, že pre mňa je regulácia zmyselná len vtedy, keď to ten človek pocíti. Čo je na tom zlé?
Hraško, Igor, poslanec NR SR (2015-11-25):
Ďakujem za slovo. Ďakujem ti, kolega Martin Poliačik, za prednesenie tvojho pozmeňovacieho návrhu. V tomto prípade musím ale tiež oznámiť dopredu, že som v konflikte záujmov, pretože tento tvoj pozmeňovák sa týka aj mňa, pretože mám tiež urobený masérsky kurz v súkromnej masérskej škole a dokonca som v tej škole potom následne aj učil a nemám spravenú zdravotnícku školu ani žiadnu inú. Keďže som potom aj pracoval a masíroval som jednu krajskú vojenskú správu, niekoľko desiatok zamestnankýň, ktoré tam boli, tak si nemyslím, že som robil asi niečo zlé, alebo že by mi niečo chýbalo v tomto prípade. Takže nemyslím si, že bude treba nastavovať nejaké iné vzdelanostné kritériá na to, aby človek, ktorý si spraví akreditovaný masérsky kurz v akreditovanom vzdelávaní v škole, ktorá to má umožnené, aby musel robiť ešte niečo navyše. Takže masér klasickej a športovej masáže, ktorý vyštudoval alebo teda urobil si takýto kurz, má dostatočné predpoklady na to, aby v budúcnosti bol dobrým masérom. Koniec koncov ten stav, kedy masér nemôže masírovať, sa odborne volá kontraindikácia a dochádza to teda vtedy, v stavoch, keď človek trebárs je chorý, keď má nejaké zdravotné ťažkosti, dokonca u žien vtedy, keď majú svoje dni, sa nemôže masírovať, takže to sú tie stavy, ktoré každý masér ovláda. Takže nemyslím si, že by k tomu bolo treba niečo navyše, preto, samozrejme, som ti aj podpísal ten pozmeňovací návrh a samozrejme, že ho aj podporím, pretože je dobrý a rieši reálny stav, ktorý jej úplne v pohode, postačuje k tomu, čo je pripravené. No a už len na dôvažok by som povedal, že pokiaľ niekto nerozumie slovu „folklór“ alebo „folklorizmus“, nech si to radšej naštuduje a nepoužíva to v zlých súvislostiach v Národnej rade.
Kollár, Boris, predseda NR SR (2021-05-13):
Ďakujem. Ja by som najskôr k pánovi Baránikovi. Pán Baránik, máte absolútnu pravdu, súhlasím s vami, že toto úplne nerieši. To máte pravdu, ale aj tá najdlhšia cesta začína prvým krokom. A toto je ten prvý krok. Úplne inakšie psychicky sa človek nastaví, keď vie, že neni v rukách nejakých kajúcnikov, vyšetrovateľov alebo prokurátorov, ktorí proste mu reťazia veci a nevie, kedy odtiaľ sa dostane, o mesiac, o dva, o päť, o rok, o dva, o tri, o štyri. Nevie, dovtedy môže aj zošalieť. Zatiaľ mu búchajú na dvere, kukátkom ho budia, neumožňujú mu styk s rodinou, styk s manželkou, s deťmi a pekne ho domučíme a toto je obrovský tlak na psychiku tých ľudí. Ale keď stanovíme tri mesiace, štyri mesiace, päť mesiacov, ako sa dohodneme, tak ten človek sa vie na to psychicky nastaviť a vydrží to lepšie. Preto hovorím, že niečo to predsa len zmení. Ale ešte raz, súhlasím s vami, to je ten prvý krok aj tunák hore, pán poslanec Susko, máte pravdu. Tu treba veľmi veľa vecí opraviť. Takže začíname týmto a budeme pokračovať a musíme to zmeniť. My poslanci to musíme zmeniť. Ja som za to, aby naozaj každý, kto pochybí, aby si niesol svoju zodpovednosť. Ale musíme sa na tých ľudí pozerať v prvom rade ako na človeka, ako na ľudí a nemôžeme ich žiadnym spôsobom takýmto krutým spôsobom týrať v týchto zariadeniach. Ďakujem.
Laššáková, Jana, podpredsedníčka NR SR (2014-11-08):
Vieme, že nie je to v súlade s roko... Dobre?
Glváč, Martin, podpredseda NR SR (2019-05-09):
Pani poslankyňa Dubačová.
P. Paška, predseda NR SR: (2008-02-14):
Konštatujem, že sme schválili vládny návrh novely zákona č. 656/2004 Z. z. o energetike. Poprosím vás ešte, pán spravodajca, aby ste uvádzali aj hlasovanie v druhom čítaní o vládnom návrhu zákona o komoditnej burze a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , je to tlač 484.
Danko, Andrej, predseda NR SR (2017-12-13):
Ďakujem. O slovo požiadal pán podpredseda Národnej rady pán Glváč.
Gyimesi, György, poslanec NR SR (2021-11-02):
Ďakujem za slovo, pán podpredseda. Vidím to tak, že tá pandémia koronavírusu, ktorá tu gniavi už celú zemeguľu druhý rok, je pre vás akýmsi božím požehnaním, pre vás smerákov, pretože čo iné by ste hovorili, čo iné by ste kritizovali? Kritizovali by ste to, že sa tu nekradne, alebo kritizovali by ste to, že sa tu čistí spoločnosť od všetkého zlého, od tých nánosov, ktoré sa tu nanosili za dvanásť rokov, alebo čo by ste kritizovali? A presne v tomto duchu bola aj tvoja faktická poznámka, pán podpredseda finančného výboru, keď si na absolútne legálnu dokázanú vec vytiahol testy. No čo majú testy spoločne s tým, že čo sa dialo na finančnej správe? To netvrdím ja, netvrdí to Igor Matovič, netvrdia to poslanci hnutia OĽANO, ale tvrdí to polícia a tvrdia to oni sami. Prečo tu miešaš zase testy, ktoré s tým nemajú nič spoločné? Teraz ti to pán minister vysvetlil, že čo sme dosiahli s týmito testami. Áno, bolo to nepríjemné, áno, bolo to otravné pre ľudí. A na mesiac sa zastavila, zastavil rast šírenia tejto hnusnej choroby, ktorú okrem iného aj tvoj šéf nazýva, že je to strašnou, strašnou chorobou. Tak neviem, či marketingové oddelenie na ministerstve financií by dokázalo urobiť lepšiu reklamu na očkovanie, ako ju urobil on sám na chate. Ale vrátim sa späť k tomu, o čom sa tu v tomto bode jedná, a to je zákon o finančnej správe, kde by som veľmi rád predložil aj jeden pozmeňujúci návrh, ktorý sa týka toho, aby sa finančné prostriedky z mechanizmu na podporu obnovy a odolnosti, ktoré sa nepodarí vyčerpať do roku 2021, v roku 2021 bolo možné čerpať aj v nasledujúcich rozpočtových rokoch. To je ten plán odolnosti a obnovy, ktorý ste tiež kritizovali, keď prišiel vtedy ešte pán premiér Matovič z Bruselu s dobrou správou pre Slovensko, že koľko peňazí sa reálne dostane do domácností, do ekonomiky, do nemocníc, do školstva, a pôjdu tie peniaze tam, takže nepôjdu do vrecák nijakých oligarchov ani kamarátov, ani spriaznených skupín, ale pôjdu tam, kam patria. A toto ste kritizovali tiež, tak to len na pripomenutie. Pán podpredseda, prečítam teraz pozmeňujúci návrh, ktorý znie, je to pozmeňujúci a doplňujúci návrh poslanca Národnej rady Slovenskej republiky Györgya Gyimesiho k vládnemu návrhu zákona, ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vo vládnom návrhu zákona navrhujem túto zmenu a doplnenie: Za čl. VI sa vkladá nový čl. VII, ktorý znie: „Čl. VII Zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov sa dopĺňa takto: V čl. VIII sa za slovo „okrem“ vkladajú slová „čl. IV bodu 5 § 20b ods. 1, ktorý nadobúda účinnosť 1. decembra 2021,“.“ Doterajší čl. VII sa primerane prečísluje. Navrhuje sa, aby nový čl. VII nadobudol účinnosť 1. decembra 2021, čo sa premietne do ustanovenia o nadobudnutí účinnosti vládneho návrhu zákona pri spracúvaní čistopisu schváleného zákona. Skončil som, pán podpredseda, ďakujem.
Ďuriš Nicholsonová, Lucia, podpredsedníčka NR SR (2016-10-27):
Veľmi pekne ďakujem, pán poslanec. Vzhľadom na to, že sme zlúčili rozpravu k tým dvom bodom, tak vás poprosím, aby ste zaujali svoje miesto poslanecké a teraz budeme pokračovať prvým čítaním o návrhu poslancov Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona o lobingu a o zmene a doplnení niektorých zákonov. Návrh zákona je uverejnený ako tlač 264 a návrh na jeho pridelenie na prerokovanie výborom je v rozhodnutí pod č. 267. Poprosím pána poslanca Milana Krajniaka, aby predmetný návrh zákona uviedol. (Rokovanie o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona o lobingu a o zmene a doplnení niektorých zákonov , tlač 264.)
Hatráková, Katarína, poslankyňa NR SR (2023-02-02):
Ďakujem, pán predsedajúci. Vážené panie poslankyne, páni poslanci, v súlade s § 73 o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1397. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1465 zo 17. januára 2023 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Sulík, Richard, predseda NR SR (2011-02-09):
Prepáčte mi, pán Číž, prosím vás pekne, máme...
Šeliga, Juraj, podpredseda NR SR (2021-03-18):
Prezentujme sa, prosím, a hlasujme. (Hlasovanie.) Prítomných 129, za 105, proti 1, zdržalo sa 23, hlasovali všetci prítomní. Konštatujem, že sme schválili návrh novely zákona č. 8/2009 Z. z. o cestnej premávke . Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, tlač 354, bod 57 schváleného programu. Poprosím pani predsedníčku výboru pre zdravotníctvo, pani poslankyňu Bittó Cigánikovú, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 354.)
Šuteková, Miriam, poslankyňa NR SR (2022-03-17):
Vážený pán predsedajúci, vážené kolegyne, kolegovia, cieľom predloženého návrhu zákona je zjednodušiť administratívu spojenú so zmenou pravidelného miesta výkonu štátnej služby štátneho zamestnanca, pokiaľ ide o zmenu pravidelného miesta výkonu štátnej služby v rámci obce. Aktuálna platná a účinná právna úprava ustanovuje pri zmene pravidelného miesta výkonu štátnej služby štátneho zamestnanca povinnosť služobného úradu zrušiť štátnozamestnanecké miesta a vytvoriť nové štátnozamestnanecké miesta s iným pravidelným miestom výkonu štátnej služby a uzavrieť dohodu o zmene štátnozamestnaneckého pomeru so štátnym zamestnancom vo forme dodatku k služobnej zmluve. Navrhovaná právna úprava ustanovuje povinnosť služobného úradu uzavrieť dohodu so štátnym zamestnancom len v prípade, ak sa štátnemu zamestnancovi mení pravidelné miesto výkonu štátnej služby mimo obce pravidelného miesta výkonu štátnej služby. Na účely zmeny pravidiel, pravidelného miesta výkonu štátnej služby v rámci obce sa za obec považuje aj hlavné mesto Slovenskej republiky Bratislava a mesto Košice. Zmena pravidelného miesta výkonu štátnej služby v rámci obce sa nepovažuje za organizačnú zmenu, ale je zmenou štátnozamestnaneckého pomeru, ktorý služobný úrad vykoná jednostranne písomným oznámením doručeným štátnemu zamestnancovi. Prijatie návrhu zákona nebude mať vplyv na rozpočet verejnej správy a vplyv na podnikateľské prostredie, vplyv na informatizáciu spoločnosti, vplyv na životné prostredie. Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky, inými zákonmi, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Účinnosť návrhu zákona navrhujeme od 1. júna 2022. Návrh zákona počíta so zachovaním 15-dňovej legisvakančnej doby v súlade s § 19 ods. 5 zákona 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov. Toľko na predstavenie tohto zákona. Ide iba o technikáliu, ktorá umožní jednoduchšiu, jednoduchšiu... No a neviem to slovo. Bude to jednoduchšie. (Povedané so smiechom.) Dobre. Pán predsedajúci, prosím, môžeme pokračovať.
Grendel, Gábor, podpredseda NR SR (2023-02-16):
S reakciou na faktické poznámky pán poslanec Gyimesi.
P. Hrušovský, predseda NR SR: (2004-09-22):
V. Tkáč, poslanec: V súvislosti s termínom novembra sme nehlasovali a navrhujem, aby to výbor prerokoval.
Žitňanská, Lucia, poslankyňa NR SR (2012-12-13):
Ďakujem pekne. Veľmi krátko. Ďakujem pekne za všetky faktické poznámky. Vyjadrím sa k trom témam. Najskôr pán poslanec Martinák. Ja nie som až tak dlho v politike, aby som bola v dvoch Dzurindových vládach, ani som teda nebola, ale som rada, že ma tak vnímate intenzívne, ale naozaj tak dlho to nie je. A ešte jedna faktická poznámka k tomu. Tá konjunktúra, tá bola na sklonku druhej Dzurindovej vlády po reformách prvej a druhej Dzurindovej vlády, ale tú konjunktúru ste si užili vy za prvej Ficovej vlády. To, len aby sme boli presní. Pani poslankyňa Nachtmannová a pán poslanec Kéry, to nie sú moje čísla. Ja by som si nikdy nedovolila len tak povedať nejaké číslo. Ja som citovala tieňového ministra Čaploviča, ktorý vo februári tohto roku povedal, a mám to z novín, tieňový minister kritizoval, že Jurzyca síce zvýšil platy o necelých 6 %, prišli však o rekondičné pobyty. Takže to číslo, to číslo povedal váš pán minister. A k pánovi poslancovi Blanárovi. Som rada, že sme prišli až k bezbrehému liberalizmu, lebo mala by som pocit, že nie je všetko v poriadku v tejto snemovni, keby ste nás neobvinili aspoň raz za deň z bezbrehého liberalizmu. Ďakujem pekne.
Petrík, Simona, poslankyňa NR SR (2019-06-24):
Ďakujem, pani predsedajúca. Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona o podmienkach výkonu volebného práva k tlači 1539. (Reakcia z pléna.) Aha. (Krátka pauza. Rečníčka odišla od rečníckeho pultu vziať si aktuálnu spravodajskú informáciu.)
Bugár, Béla, podpredseda NR SR (2019-11-27):
Ďalej v rozprave vystúpi pán poslanec Mihál. Nech sa páči.
Žiga, Peter, podpredseda NR SR (2024-05-10):
Pán poslanec Lackovič. (Potlesk v sále.)
Drdul, Dominik, poslanec NR SR (2020-12-04):
Ďakujem za slovo. Ja by som si dovolil predniesť dva pozmeňujúce návrhy. Prvý pozmeňujúci návrh ku vládnemu návrhu zákona o reforme súdnictva znie nasledovne: Za čl. II sa vkladá nový člá... (Prerušenie vystúpenia predsedajúcim.)
Pčolinský, Peter, podpredseda NR SR (2023-05-25):
Otváram rozpravu, do ktorej mám tri písomné prihlášky. Ako prvý vystúpi pán navrhovateľ Miloš Svrček, druhý vystúpi za klub SaS Marián Viskupič a po ňom vystúpi pán poslanec Mazurek a pán poslanec Lehotský.
Kadúc, Miroslav, poslanec NR SR (2013-09-19):
Ďakujem. Pán predseda, vo všeobecnej rozprave vystúpili dvaja poslanci a nepodali žiaden návrh. Preto prosím, aby ste dali hlasovať o tom, že Národná rada prerokuje predložený návrh zákona v druhom čítaní.
Glváč, Martin, podpredseda NR SR (2016-05-19):
Ďakujem veľmi pekne. S faktickými poznámkami sa prihlásili dvaja poslanci. Ukončujem možnosť sa prihlásiť s faktickými poznámkami. Pán poslanec Hrnko.
Remišová, Veronika, poslankyňa NR SR (2017-04-07):
Sťahujem procedurálny návrh, nemám slov k pánovi Hrnčiarovi. Ďakujem.
Štefunko, Ivan, poslanec NR SR (2024-01-10):
Ďakujem vám veľmi pekne, pán predsedajúci. Ďakujem veľmi pekne, pán poslanec Hargaš, že si vlastne urobil to prirovnanie s MPK a to, akým spôsobom vlastne v bežnom legislatívnom procese sa schvaľuje zákon. To znamená, že strašne veľa ľudí, záujmových združení, aktérov sa k tomu vyjadrujú, majú na to čas, nie sú v strese a vlastne ten zákon sa cizeluje takým spôsobom, až dokým sa vlastne naozaj tie možno nie, by som povedal, chyby, ktoré sa udejú, ktoré sa neudiali naschvál, ale možno náhodou, sa proste odstránia a skrátka ten zákon je lepší. Momentálne tým, že v zásade to MPK nie je, tak naozaj my sa ako opozícia snažíme robiť to akože MPK, teda požičiavame si všetci termín nášho predsedu poslaneckého klubu Dubéciho a akože MPK sa snažíme nahrádzať tým, že vlastne hľadáme vám v tých zákonoch alebo v tých vašich návrhoch nejaké chyby, čo môže nastať, keď si to schválite. A ja teraz neviem, že či to tí koaliční poslanci počúvajú a si to zapisujú, alebo naozaj vlastne len sa tu prídu zapísať a potom idú preč a pracujú na ďalších skrátených legislatívnych konaniach alebo na čom, ale ja si nemyslím, že my tu naozaj strácame čas tým, že vám tu rozprávame pripomienky, že čo môže nastať, keď sa to takýmto spôsobom schváli alebo keď fakticky schválite ten zákon. To znamená, že, prosím vás, ja by som vám vás poprosil, aby ste tie naše pripomienky brali vážne a možno ich aj vyhodnocovali a nemusíte to priznať znova, hej, keď chcete byť silní.
Laššáková, Jana, podpredsedníčka NR SR (2013-01-29):
Prosím, prezentujme sa a hlasujeme. (Hlasovanie.) Prítomných 141 poslancov, za návrh 80, proti 0, zdržalo sa 61 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho pridelenie. Nech sa páči, pán spravodajca, uveďte hlasovanie.
Grendel, Gábor, podpredseda NR SR (2021-05-05):
Prezentujme sa a hlasujme. (Hlasovanie.) Prítomných 134 poslancov, za 133, proti nikto, zdržal sa 1, hlasovali všetci prítomní. Konštatujem, že sme schválili návrh novely zákona o odpadoch. Ďalej budeme hlasovať o bode 29 schváleného programu, ktorým je prvé čítanie o návrhu poslancov Šefčíka, Horváthovej, Lehotského a Šebovej na vydanie zákona, ktorým sa mení zákon č. 578/2004 o poskytovateľoch zdravotnej starostlivosti (tlač 504). Prosím spravodajkyňu z výboru pre zdravotníctvo pani poslankyňu Annu Záborskú, aby uviedla hlasovanie. (Hlasovanie o návrhu poslancov Národnej rady Slovenskej republiky Mareka Šefčíka, Evy Horváthovej, Tomáša Lehotského a Zuzany Šebovej na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 504.)
Jurinová, Erika, podpredsedníčka NR SR (2014-09-17):
Ďakujem pekne za slovo. Ja by som povedala, že aj by to bolo vtipné, ten doplnok, ktorý chce kolega Lojzo Hlina doplniť do zákona, keby sme skutočne nemali vedomosť o tom, akým spôsobom sa eurofondy používajú. Preto sa mi chce možno skôr plakať ako smiať z toho, čo som tu dnes počula. Je veľmi smutné, že také samozrejmé veci, ako efektívnosť, transparentnosť, sú pojmy, s ktorými šachujeme tuná, ale v skutočnosti neexistuje sila, aspoň zatiaľ, ktorá by to doviedla naozaj k zhmotneniu, aby fondy boli používané zodpovedne, efektívne, transparentne, najmä hospodárne. Takže rovnako podporujem túto aktivitu, aj keď som hlboko presvedčená, že takéto vety by nemali byť v zákone. Malo by to byť úplne prirodzené. Ďakujem pekne.
Blanár, Juraj, podpredseda NR SR (2021-06-24):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, preto dávam možnosť teraz ústne sa prihlásiť do rozpravy. Konštatujem, že nikto sa ústne neprihlásil. Čiže ako jediná vystúpi v rozprave pani navrhovateľka, poslankyňa Zemanovej, Zemanová, ktorej udeľujem slovo. Nech sa páči, pani poslankyňa.
Jurinová, Erika, podpredsedníčka NR SR (2014-11-08):
O slovo požiadal pán navrhovateľ.
Ďuriš Nicholsonová, Lucia, podpredsedníčka NR SR (2018-11-30):
Pani poslankyňa Kaščáková.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 138, za 87, zdržalo sa 50, 
1 nehlasoval. Návrh sme schválili. Prosím pána poslanca Pamulu, aby uviedol hlasovanie v druhom čítaní o vládnom návrhu zákona o základných požiadavkách na bezpečnosť detského ihriska, tlač 1599. (Hlasovanie o vládnom návrhu zákona o základných požiadavkách na bezpečnosť detského ihriska a o zmene a doplnení niektorých zákonov , tlač 1599.)
Hrnčiar, Andrej, podpredseda NR SR (2017-03-23):
Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Antal.